ⵓⵜ ⴰ ⴰⵏⵥⴰⵕ ⵜⴰⵔⵣⵣⵉⴼⵜ ⵉ ⵡⴰⵣⵣⴰⵏⵏ ⴷ ⵜⴰⵣⵣⴰⵏⵉⵏ ⵉ ⵉⵔⴱⴰⵏ ⴷ ⵜⵔⴱⴰⵜⵉⵏ ⵉ ⵉⵇⵛⵉⵛⵏ ⴷ ⵜⵇⵛⵉⵛⵉⵏ ⵉ ⵉⵃⵏⵊⵉⵔⵏ ⴷ ⵜⵃⵏⵊⵉⵔⵉⵏ ⵉ ⵡⵓⵍⴰⵡⵏ ⵉⵎⵍⵍⵓⵍⵏ ⴷ ⵡⵓⵍⴰⵡⵏ ⵉⴷⴷⵔⵏ, ⵓⵍⴰⵡⵏ ⵏ ⵉⵙⵍⵎⴰⴷⵏ ⴷ ⵉⵎⴰⵔⴰⵡⵏ ⵢⵓⴽⵣⵏ ⵉⵙⵉⵏⵏ ⵉⵙ ⴰⵙ ⴷ ⵉⵣⵡⴰⵔ ⵉ ⵡⵎⵥⵥⴰⵏ ⵡⵓⵔⴰⵔ ⵅⴼ ⵜⵡⵓⵔⵉⵡⵉⵏ ⵢⴰⴹⵏⵉⵏ. ⵎⴰⵔ ⴰⴷ ⵉⵏⵏⴰⵔⵥⵎ ⵡⵓⵍ ⵏⵏⵙ ⴷ ⵓⵏⵍⵍⵉ ⵏⵏⵙ ⵅⴼ ⵜⵉⵔⵔⴰ ⴷ ⵜⵉⵖⵔⵉ. ⵜⵉⵣⵍⴰⵜⵉⵏ ⴳⴰⵏⵜ ⵢⴰⵜ ⵜⵖⴰⵔⴰⵙⵜ ⵉⵙⵙⵡⵓⵏⴼⵓⵏ, ⵜⴼⴽ ⴰⵙ ⵜⴰⵣⵎⵔⵜ ⵉ ⵡⵔⴱⴰ ⴰⴷ ⵢⵉⵙⵉⵏ, ⵉⵍⵎⴷ ⵎⵏⵏⴰⵡⵜ ⵏ ⵜⵖⴰⵡⵙⵉⵡⵉⵏ ⵅⴼ ⵜⵓⴷⵔⵜ ⴷ ⵜⴰⵢⵔⵉ ⵏ ⵜⵓⴷⵔⵜ. ⵏⵓⴼⴰ ⴷ ⵖⵓⵔ ⵉⵎⵣⵡⵓⵔⴰ ⵏⵏⵖ ⵜⵉⵣⵍⴰⵜⵉⵏ ⵏ ⵉⵛⵉⵔⵔⴰⵏ, ⵏⵉⵥⵉⵔ ⵖⵓⵔ ⵉⴳⴷⵓⴷⵏ ⵢⴰⴹⵏ ⵉⵔⴰⵏ ⴰⴼⵍⵍⴰ ⵉ ⵢⵎⵣⴷⴰⵖ ⵏⵏⵙⵏ, ⴼⴽⴰⵏ ⴰⵜⵉⴳ ⵉ ⵢⵃⵏⵊⵉⵔⵏ. ⴽⵜⵉⵖ ⴷ ⴰⵡⴰⵍ ⵏⵏⴰ ⵏⵏⴰⵏ ⵡⵉⵍⵍⵉ ⵣⵔⵉⵏⵉⵏ: " ⵙⴳ ⵜⵎⵥⵉ ⴰⵢⴷ ⵉⵜⵜⴰⵡⵢ ⵓⵖⴰⵏⵉⵎ ⵜⴰⵏⵓⵎⵉ. " ⵉⵏⵏⴰ ⵢⵉ ⵡⵓⵍ ⵉⵏⵡ: ⵓⵔ ⵏⵣⵎⵉⵔ ⴰ ⵏⴷⴷⵓ ⵖⵔ ⴷⴰⵜ ⵎⴽ ⵓⵔ ⵏⵄⵡⵡⵉⵍ ⵅⴼ ⵜⵇⵛⵉⵛⵉⵏ ⴷ ⵉⵇⵛⵉⵛⵏ ⵏⵏⵖ. ⴰⵙⵉⵖ ⴷ ⴰⵔ ⵜⵜⵉⵏⵉⵖ ⵜⵉⵣⵍⴰⵜⵉⵏ ⴳⵔ ⵉ ⴷ ⵉⵖⴼ ⵉⵏⵡ, ⵉⵎⵉⵃ ⴰⵔ ⵜⵏⵜ ⵜⵜⵉⵔⵉⵔⵖ ⵏⴽ ⴷ ⵡⴰⵣⵣⴰⵏⵏ ⴳ ⵜⵎⵖⵔⵉⵡⵉⵏ, ⴳ ⵜⴳⵎⵎⵉ, ⴳ ⵜⵙⵓⴽⵜ, ⴳ ⵉⴳⵔⴰⵡⵏ, ⴳ ⵓⵖⵔⴱⴰⵣ ... ⵏⵔⴰ ⴰⴷ ⵉⴱⵓⵔⵣ ⵓⵃⴰⵎⵓⵛ ⵏⵏⵖ, ⴰⴷ ⵢⵉⵔⵉⵔ ⵙ ⵡⴰⵡⴰⵍ ⵏ ⴱⴰⴱⴰⵙ ⴷ ⵎⴰⵢⵙ. ⴰⴷ ⵉⴱⵓⵔⵣ ⴷⵉⵏⵏⴰ ⵉⴽⴽⴰ, ⵢⵉⵖⵉⵢ ⴰⴷ ⵉⵎⵢⵉⵙⵙⵉⵏ ⴷ ⵡⵉⵢⴹ, ⵉⵎⵢⴰⵡⴰⵙ ⴷ ⵡⵉⵢⴹ ⵅⴼ ⵓⴼⵓⵍⴽⵉ ⵏ ⵉⵖⵔⵎ, ⵜⴰⵎⴰⵣⵉⵔⵜ, ⵜⴰⵎⵓⵔⵜ ⴷ ⵓⵎⴰⴹⴰⵍ. ⴰⴷ ⵢⵉⵔⵉ ⵜⵓⴷⵔⵜ, ⵢⵉⵔⵉ ⴰⵎⴷⴰⵏ, ⵢⵉⵔⵉ ⴰⴳⴰⵎⴰ, ⴷ ⵎⴰⵢⴷ ⴰⴽⵯ ⵉⴼⵓⵍⴽⵉⵏ. ⴰⵔⵔⴰⵡ ⵏⵏⵖ ⴰⴷ ⴳⵉⵏ ⴰⵎ ⵉⵍⴷⵊⵉⴳⵏ, ⴰⴷ ⴼⵔⵃⵏ ⴰⵔ ⵙⵙⴼⵔⴰⵃⵏ, ⵉⵔⵉⵔⵏ ⵅⴼ ⵓⵏⵥⴰⵔ, ⵉⵔⵉⵔⵏ ⵅⴼ ⵜⴰⵢⵎⴰⵜ, ⵅⴼ ⵜⵓⵙⵙⵏⴰ, ⵅⴼ ⵜⵡⵓⵔⵉ ⴷ ⵡⵓⴷⴷⵓⵔ ⵉⵣⵣⵡⵉⵖⵏ ⵓⴷⵎⴰⵡⵏ ⵏⵏⵖ, ⵙⵖⵓⴷⵓⵏ ⵓⵙⵙⴰⵏ ⵏⵏⵖ ⴷ ⵉⵎⴰⵍ ⵏⵏⵖ. ⵟⴰⵡⵙ ⵄⵓⵎⴰⵔ ⴰⵙⴳⴳⵯⴰⵙ ⵏⵏⵖ ⵜⵉⴼⵙⴰ ⵜⵉⴼⵙⴰ ⵔⴱⴰⵏⵜ ⴷ ⵉⵍⴷⵊⵉⴳⵏ ⵣⴳⵣⵉⵡⵏ ⵉⵙⴽⵯⵍⴰ ⵢⵉⵍⵉⵏ ⵉⴳⴹⴰⴹ ⴷⴰ ⵜⵜⵉⵔⵉⵔⵏ ⵔⴰⵏ ⴰⴼⵔⴰⵃ ⴰⴷ ⵉⵍⵉⵏ ⴳⵎⵉⵏ ⴰⵏⴱⴷⵓ ⵉⴷⴷⴰ ⴷ ⵓⵏⴱⴷⵓ ⵢⴰⵡⵉ ⴷ ⵓⵙⵙⴰⵏ ⵉⵖⵓⴷⴰⵏ ⵃⵍⵓⵏ ⴷ ⵜⵉⵔⴰⵛ ⴷ ⵉⵎⵏⴷⵉ ⴷ ⵍⵅⵉⵔ ⴷ ⵉⵣⵍⴰⵏ ⴷ ⵉⵃⵉⴷⴰⵙ ⵉⵥⵉⵍⵏ ⴰⵎⵡⴰⵏ ⴰⵎⵡⴰⵏ ⵉⵍⴽⵎ ⴷ ⴰⵎⴽⵔⴰⵣ ⴰⴷ ⵔⴰⵔⵏ ⴰⵎⵓⴷ ⵉ ⵡⴰⴽⴰⵍ ⴰⴼⵔⵉⵡⵏ ⵏ ⵉⵙⴽⵯⵍⴰ ⵢⵓⵙⵓⵙⵏ ⵉⴳⴹⴰⴹ ⵉⴼⵔⵇⴰⵛⵏ ⵣⵓⴳⵏ ⵜⴰⴳⵔⵙⵜ ⵜⴰⴳⵔⵙⵜ ⴷ ⵉⵏⵓⵥⵉⵕ ⴷⴷⴰⵏ ⴷ ⴰⴷⵔⴰⵔ ⴷ ⵓⵥⴰⵖⴰⵔ ⵙⵡⵉⵏ ⴰⵜⴼⵍ ⴷ ⵓⵚⵎⵎⵉⴹ ⵉⵍⵉⵏ ⴰⵢⵜ ⵜⴳⵎⵎⵉ ⵜⵜⵉⵏ ⵉ ⵡⴰⴼⴰ ⴰⵙⴳⴳⵯⴰ ⵙ ⵏⵏⵖ ⴰⵙⴳⴳⵯⴰⵙ ⵏⵏⵖ ⴰⴷ ⵃⵍⵓⵏ ⴰⵎ ⵡⵓⵍ ⵉⵣⴷⴷⵉⴳⵏ ⵔⴰⵏ ⵜⵓⴷⵔⵜ ⵉ ⴽⵓⵢⴰⵏ ⵃⵍⵓⵏⵜ ⵜⵓⵎⵔⵜ ⵉ ⴽⵓⵢⴰⵏ ⵏⵔⴰ ⵜⵜ ⴰⵙⴳⴳⵯⴰⵙ ⵏⵏⵖ ⵎⴰⵏⵉ ⴽ ⴰ ⵎⵇⵕⴰⵏ? ⵎⵇⵕⴰⵏ ⵉⵔⴰ ⴰⴷ ⵉⴳ ⴰⵙⵍⵎ ⵎⵇⵕⴰⵏ ⵉⵔⴰ ⴰⴷ ⵉⴳ ⴰⵍⵖⵎ ⵎⵇⵕⴰⵏ ⵉⵔⴰ ⴰⴷ ⵉⴳ ⴰⵜⴱⵉⵔ ⴰⴷ ⵉⵜⵜⴷⴷⵓ ⴳ ⵡⴰⵎⴰⵏ ⴰⴷ ⵉⵜⵜⴷⴷⵓ ⴼ ⵡⴰⴽⴰⵍ ⴰⵔ ⵉⵜⵜⴽⴽⴰ ⵉⴳⵏⵏⴰ ⴰⴷ ⵉⵛⵛⴼ ⴰⴷ ⴰⴼⵔⵓⵏ ⴷⴷⵓⵏ ⵙ ⵜⵡⴰⴷⴰ ⵉⴱⵓⵔⵣⵏ ⴰⴷ ⴷⴷⵓⵏ ⴰⵡⴷ ⵢⴰⵏ ⵓⴱⵔⵉⴷ ⵜ ⵉⵔⵔⴰⵏ ⵢⵉⵔⵉⵔ ⵢⵉⵏⵉ: ⵜⵉⵍⴻⵍⵍⵉ!! ⴳ ⵉⴱⵔⴷⴰⵏ ⵏ ⵜⵉⵎⵎⵓⵣⵖⴰ ⴳ ⵉⴱⵔⴷⴰⵏ ⵏ ⵜⵓⵙⵙⵏⴰ ⴳ ⵉⴱⵔⴷⴰⵏ ⵏⵏⵎ ⴰ ⵜⴰⵢⵔⵉ ⵜⴰⵢⵔⵉ ⵜⴰⵢⵔⵉ ⵜⴰⵢⵔⵉ ⵜⴰⵢⵔⵉ ⵏ ⵉⵍⴷⵊⵉⴳⵏ ⴷⴰ ⵙⵙⵍⵡⵉⵖⵏⵜ ⵉⵙⵏⵏⴰⵏⵏ ⴷⴰ ⵙⵙⵉⵟⴼⵉⵜⵏⵜ ⴰⵏⵣⴳⵓⵎ ⴷⴰ ⵙⵙⴳⵣⵉⵍⵏⵜ ⵉⴱⵔⴷⴰⵏ ⵙ ⴰⴼⵔⴰⵃ ⴰⴷ ⵉⵍⵉⵏ ⴳⵎⵉⵏ ⵎⴰⵏⵉ ⴽ ⵎⴰⵏⵉ ⴽ ⴰ ⵎⵇⵕⴰⵏ? ⵏⵔⴰ ⵉⴷ ⴰⵎ ⴽⵢ ⴰⴷ ⵉⵍⵉⵏ ⴳ ⵉⵔⴱⴰⵏ ⵓⵍⴰ ⵜⵉⵔⴱⴰⵜⵉⵏ ⵜⴰⵎⵓⵔⵜ ⴰⴷ ⵜⴷⴷⵓ ⵖⵔ ⴷⴰⵜ ⵎⴰⵏⵉ ⴽ ⵎⴰⵏⵉ ⴽ ⴰ ⵎⵇⵕⴰⵏ? ⵎⴰⵏⵉ ⴽ ⴰ ⵎⵇⵕⴰⵏ? ⴰⵥⵕⵥⵓⴹ ⴰ ⴰⵥⵕⵥⵓⴹ ⵉⵃⵍⴰⵏ ⴱⵓ ⵡⴰⴼⵔⵉⵡⵏ ⵓⵏⴳⴰⵍⵏ ⴱⵓ ⵡⵖⵏⴱⵓ ⴰⵡⵔⴰⵖ ⵅⴼ ⵓⵙⴽⵍⵓ ⴷⴰ ⵉⵜⵜⵉⵔⵉⵔ ⴰⵔ ⵉⵜⵜⵉⵏⵉ ⴷⴰ ⵉⵜⵜⵉⵏⵉ: " ⵜⵛⵉⵡ ⵜⵛⵉⵡ ⵜⵛⵉⵡ ⵜⵛⵉⵡ ⴰ ⵉⵛⵉⵔⵔⴰⵏ ⵉⵃⵍⴰⵏ ⵏⵏⴰ ⴷ ⵉⴷⴷⴰⵏ ⵙ ⵉⴳⵔⴰⵏ ⴰⴷ ⵓⵔ ⵉ ⵜⵜⴰⵙⵉⵎ ⵜⵉⴳⵍⴰⵢ ⵀⴰⵜ ⵙⵓⵍⵏⵜ ⴰⴷ ⴳⵉⵏⵜ ⴰⵔⵔⴰⵡ ⴳⵏ ⵉⵛⵉⵛⴰⵡⵏ ⴰⵎ ⴽⵯⵏⵏⵉ ⵜⵛⵉⵡ ⵜⵛⵉⵡ ⵜⵛⵉⵡ ⵜⵛⵉⵡ " ⴰ ⵉⵎⵥⵥⴰⵏⵏ ⵉⵃⵍⴰⵏ ⵏⵏⴰ ⴷ ⵉⴷⴷⴰⵏ ⵙ ⵉⴳⵔⴰⵏ ⵜⵜⵉⵏⵉⵢⴰⵜ ⵉⵣⵍⴰⵏ ⵖⵓⵔ ⵉⵍⴷⵊⵉⴳⵏ ⵉⴼⵙⴰⵏ ⵜⵉⵔⵉⵔⵎ ⵙ ⵡⵓⵍⴰⵡⵏ ⵏⵏⵓⵏ ⵜⵉⵏⵉⵎ ⴰⵣⵓⵍ! ⵉ ⵜⴰⴼⵓⵢⵜ ⵏⵏⴰ ⴰⵖ ⵉⵃⴹⴰⵏ ⵓⵍⴰ ⵉ ⵉⵜⵔⴰⵏ ⵉⵍⵍⴰⵏ ⵎⵇⵇⴰⵔ ⵓⵔ ⵜⵏ ⵜⴰⵏⵏⴰⵢ ⵜⵉⵟ ⵉⴹ ⴳⵉⵏ ⴳ ⵉⴳⵏⵏⴰ ⵉⵣⵔⴰⵔ ⴰⵣⵏⵏ ⴰⵖ ⴷ ⵜⵉⵡⵉⵔⴳⴰ ⵜⵉⴼⵔⵇⴰⵛⵉⵏ ⵜⵉⵏ ⵓⴼⵔⴰⵃ ⴰ ⵉⵎⵥⵥⴰⵏⵏ ⵉⵃⵍⴰⵏ ⴰⴷ ⴰⴽⵯ ⵜⴳⵉⵎ ⵉⴳⴹⴰⴹ ⴳⵏ ⵉⵥⵕⵥⴰⴹ ⵉⵔⴱⴰⵏ ⵅⴼ ⵉⵙⴽⵯⵍⴰ ⴰⵔ ⵜⵜⵉⵔⵉⵔⵎ ⴰⵔ ⵜⵜⵉⵏⵉⵎ ⴷⴰ ⵜⵜⵉⵏⵉⵎ: " ⵜⵛⵉⵡ ⵜⵛⵉⵡ ⵜⵛⵉⵡ ⵜⵛⵉⵡ ⵜⵓⴷⵔⵜ ⵜⵓⴷⵔⵜ ⵜⵓⴷⵔⵜ ⵜⵓⴷⵔⵜ ⵉ ⵎⴰⵢⴷ ⴰⴽⵯ ⵉⵃⵍⴰⵏ ⵉ ⵎⴰⵢⴷ ⴰⴽⵯ ⵉⵕ? ⵡⴰⵏ " ⴰⵎⴽⵔⴰⵣ ⴷ ⵉⵙⴽⵯⵍⴰ ⵉⵙⴰⵡⵍ ⵓⵙⴽⵍⵓ ⵉ ⵡⵎⴽⵔⴰⵣ, ⵉⵏⵏⴰ ⴰⵙ: ⵜⵥⵥⵉⴷ ⵉ ⴰⴷ ⴷ ⵎⵎⵖⵉⵖ ⵜⵙⵙⵡⵉⴷ ⵉ ⴰⴷ ⵎⵖⵓⵔⵖ ⵜⴳⵔⵉⴷ ⵉ ⵜⴰⵎⴹⵖⵓⵙⵜ ⵜⵃⴹⵓⴷ ⴰⴼⵔⴰⴳ ⵜⴳⵉⴷ ⵉ ⵜ ⴼⵔⵃⵏ ⵉⵛⵟⵃⴰⵏ ⴷ ⵡⵓⵍ ⵉⵏⵡ ⴳⵔⵏ ⴰⵍⴷⵊⵉⴳ ⴳⵔⵏ ⴰⴼⵔⵉⵡ ⴰ ⵢⴰⵎⴽⵔⴰⵣ ⵏⵏⵉⵖ ⴰⴽ: ⵜⴰⵏⵎⵎⵉⵔⵜ ⵛⵉⴳⴰⵏ! ⴰⵢⵢⵓⵣ ⵉ ⵜⵖⵕⴰⴹ ⵏⵏⴽ! ⵓⵍ ⵏⵏⴽ ⵉⵎⵍⵍⵓⵍ ⴰⴽ! ⵉⵙⵉⵡⵍ ⵓⵎⴽⵔⴰⵣ ⵉ ⵡⵙⴽⵍⵓ, ⵢⵉⵏⵉ ⵢⴰⵙ: ⴷⴰ ⴽⵯⵏ ⵙⵏⵉⵎⵎⵉⵔⵖ ⴰ ⵉⵙⴽⵯⵍⴰ ⵜⴳⴳⴰⴷⵉⵎ ⵜⴳⴰⵎ ⴰⵖ ⴷ ⴰⵎⴰⵍⵓ ⴰⵣⴰⵍ ⵉⴳ ⵃⵎⴰⵏ ⴷ ⵜⴰⵣⴳⵣⵡⵉ ⵉⴼⵓⵍⴽⵉⵏ ⴷⵉⴳⵓⵏ ⵜⵉⵣⵉⵣⵓⵜ ⵜⵓⵡⵖ ⵜⵛⵉⵏ ⵉⴳⴹⴰⴹ ⵏⵜⵛⴰ ⵢⴰⴽⵯ ⵡⴰ ⵏⴼⵔⵃ ⴰⴽⵯ ⵙ ⵜⵓⵊⵊⵓⵜ ⵏⵏⴰ ⵜⴼⴽⴰⵎ ⵜⵖⵓⴷⴰ ⵎⵔ ⵓⵔ ⴰⴽⵯ ⵜⵍⵍⵉⵎ ⵓⵔ ⵏⵖⵉⵢ ⴰ ⵏⵉⵍⵉ ⵙ ⵜⵓⴷⵔⵜ ⵙ ⵜⵓⴷⵔⵜ ⴰ ⵉⵙⴽⵯⵍⴰ ⵜⴳⴳⴰⴷⵉⵎ! ⵙ ⵜⵓⴷⵔⵜ ⵙ ⵜⵓⴷⵔⵜ ⴰ ⵉⵙⴽⵯⵍⴰ ⵜⵄⵍⵓⵍⵓⵎ! ⵉⵍⴷⵊⵉⴳⵏ ⴰⴷ ⵥⵥⵓⵖ ⴰⴷ ⵥⵥⵓⵖ ⴰⴷ ⵥⵥⵓⵖ ⵉⵍⴷⵊⵉⴳⵏ ⴰⴷ ⵙⵙⵓⵖ ⴰⴷ ⵙⵙⵓⵖ ⴰⴷ ⵙⵙⵓⵖ ⵉⵍⴷⵊⵉⴳⵏ ⵉⵍⴷⵊⵉⴳⵏ ⵉⵎⵍⵍⴰⵍⵏ ⴰⵎ ⵡⵓⵍⴰⵡⵏ ⵉⵣⴷⴷⵉⴳⵏ ⴷ ⵉⵍⴷⵊⵉⴳⵏ ⵉⵣⴳⴳⵯⴰⵖⵏ ⴰⵎ ⵡⵓⴷⵎⴰⵡⵏ ⵉⵙⵙⵄⵔⴰⵎⵏ ⴷ ⵉⵡⵔⴰⵖⵏ ⴳ ⵉⵍⴷⵊⵉⴳⵏ ⴰⵎ ⵜⴰⴼⵓⵢⵜ ⵏ ⵜⴼⵙⵓⵜ ⴰⴷ ⵊⵊⵓⵏ ⴰⴷ ⵃⵍⵓⵏ ⵉⴳ ⵡⵓⵔⵜⵉ ⵏⵏⵓⵏ ⴰⴼⵔⵇⴰⵛ ⴰⴷ ⵃⴹⵓⵖ ⴰⴷ ⵃⴹⵓⵖ ⴰⴷ ⵃⴹⵓⵖ ⵉⵍⴷⵊⵉⴳⵏ ⴰⴷ ⴽⴹⵓⵖ ⴰⴷ ⴽⵓⴹⵖ ⴰⴷ ⴽⴹⵓⵖ ⵉⵍⴷⵊⵉⴳⵏ ⴰⴷ ⵉⵔⵉⵔⵖ ⴰⴷ ⵉⵏⵉⵖ: ⵜⵓⴷⵔⵜ ⴰ ⵢⵉⵍⴷⵊⵉⴳⵏ! ⴰ ⴰⵡⴰⵍ ⵉⵖⵓⴷⴰⵏ ⴰ ⴰⵎⵓⴷ ⵏ ⵉⵍⴷⵊⵉⴳⵏ ⴰ ⵜⴰⵡⵓⵔⵉ ⵉⵕ? ⵡⴰⵏ ⴰ ⵓⴷⵎ ⵏ ⵉⵍⴷⵊⵉⴳⵏ ⴰ ⵜⴰⵢⵔⵉ ⴷ ⵓⵎⴰⵔⴳ ⴰ ⴰⴹⵓ ⵏ ⵉⵍⴷⵊⵉⴳⵏ ⴰ ⵜⵓⴷⵔⵜ ⴰ ⵜⵓⴷⵔⵜ ⵉⵙⵙⵎⵖⴰⵢⵏ ⵉⵍⴷⵊⵉⴳⵏ ⴰⴷ ⵊⵊⵓⵏ ⴰⴷ ⴼⵙⵓⵏ ⵉⴳ ⵡⵓⵔⵜⵉ ⵏⵏⵓⵏ ⴰⴼⵔⵇⴰⵛ! ⵉⴳⴷⵉ ⴷ ⵓⵜⴱⵉⵔ ⴰ ⵉⵔⴱⴰⵏ ⵉⴳⵏ ⵉⵎⵥⵥⴰⵏⵏ ⵓⵍⴰ ⵜⵉⵔⴱⴰⵜⵉⵏ ⴷ ⵉⴳⵎⵎⴰⵏ ⵜⵍⵍⴰ ⵢⴰⵜ ⵜⵣⵍⵉⵜ ⵜⴰⴳⵯⵣⵣⴰⵍⵜ ⴰⴷ ⵜⵙ ⵉⵏⵉⵖ ⵏⵉⵏⵉ ⵜⵙ ⵉⴳ ⵜⵔⴰⵎ ⵜⵓⵡⵉ ⴷ ⵖⵉⴼ ⵉⴳⴷⵉ ⵏⵜⵜⴰ ⴷ ⵢⴰⵏ ⵓⵜⴱⵉⵔ ⴷ ⵉⵛⵛⴰⵔ ⵍⵅⵉⵔ ⵉⵍⵍⴰ ⵢⴰⵏ ⵡⴰⵙⵙ ⵉⴳⴷⵉ ⵉⴳⵏⴰ ⵢⵉⵍⵉ ⴷⴰ ⵜⵜⵡⴰⵔⴰⴳⵏ ⴰⵎⵎⵉ ⵢⵓⵎⵥ ⴰⵜⴱⵉⵔ ⴳ ⵉⵎⵉ ⵏⵏⵙ ⴰⴷ ⵜ ⵜⵛⵉⵏ ⵓⵔ ⴰⴽⵯ ⵢⴰⵏⵏⵢ ⵉⴼⵉⵖⵔ ⵉⵙ ⵉⵍⵍⴰ ⵉⴷⴷⴰ ⵥⴰⵕⵙ ⴰⴷ ⵜ ⵉⵇⵇⵙ ⵉⵙ ⴳⵏⴰⵏ ⵅⴼ ⵜⴼⵕⵓⵅⵜ ⴰⵜⴱⵉⵔ ⴷⴰ ⵙⴽⵙⵉⵡⵏ ⵜⵏⵏⴰ ⴰⵙ ⵜⴰⵙⴰ ⵏⵏⵙ: ⵓⵔ ⵉⵥⵉⵍ ⴰⴷ ⵉⵏⵏⵉⵢⵖ ⵍⵎⵓⵜ ⵏ ⵓⵎⴷⴷⴰⴽⴽⵯⵍ. ⵉⴷⴷⵓ ⵢⴰⴼⵔⵓ ⵥⴰⵕⵙ ⵉⴼⴰⴼⴰ ⴷ ⵙ ⵓⵖⵏⴱⵓ ⵏⵏⵙ ⵉⵟⵟⴰⵙ ⵜ ⴰⴷ ⴷ ⵉⴷⵓⵢ ⵉⴳⴷⵉ ⵕⵥⵎⵏ ⴰⵍⵍⵏ ⵀⴰⵏ ⵉⴼⵉⵖⵔ ⵜⴰⵎⴰ ⵏⵏⵙ ⴷⵔⵓⵖ ⵜ ⵉⵏⵖⴰ ⵉⴳⴳⴰⵍⵍ ⵓⵔ ⵜⵜⴻⵜⵜⵓⵏ ⴳ ⵉⵊⵎⵍⴰⵏ ⵡⵉⵏ ⵓⵜⴱⵉⵔ ⴰⵔⴷ ⴰⵙ ⴼⵔⵓⵏ. ⵙ ⵢⴰⵏ ⵡⴰⵙⵙ ⴷⴷⴰⵏ ⴷ ⵉⵏⴳⵎⴰⵔⵏ ⵖⵔ ⵉⴳⵔⴰⵏ ⴱⵓⴱⴱⴰⵏ ⴷ ⴰⴳⴰⵔⵉ ⵢⵉⵏⵏⵢ ⵉⴳⴷⵉ ⴰⵜⴱⵉⵔ ⵉⵏⵓⴷⴷⵎ ⵅⴼ ⵜⵚⵟⵟⴰ ⵡⵔ ⵏⵜⵉⵍⵏ ⵉ ⵉⵥⵔⵉ ⴰⵔ ⵥⴰⵕⵙ ⵉⵙⵀⵉⵡⵡⵉ ⵢⴼⴰⴼⴰ ⴷⵉⵜ ⵉⴷⴷⵓ ⵢⴰⴼⵔⵓ ⵉⴽⴽ ⵉⴳⵏⵏⴰ ⴳ ⵡⵓⵍ ⵏⵏⵙ ⴰⴼⵔⴰⵃ ⴷⴰ ⴳⵎⵎⴰⵏ ⵅⴼ ⵜⵓⴷⵔⵜ ⴽⵓⵢⴰⵏ ⵀⴰⵜ ⵉⵔⴰ ⵜⵜ ⴰⵡⴷ ⵍⵅⵉⵔ ⵓⵏⵏⴰ ⵜⵏ ⵉⵜⵜⴳⴳⴰⵏ ⵉⵙⵓⵍ ⴰⴷ ⵜ ⵢⵓⵖⵓⵍ ⵙ ⴷⴰⵜ ⵍⵃⴰⵍ ⴰⵎ ⵓⵎⵓⵜⵜⵍ ⵀⴰⵜ ⵓⵔ ⴷⴰ ⵉⴳⴳⴰⵏ ⵖⵣⵉⴼ ⴰ ⵍⵃⴰⵍ ⴰⵔⴷ ⵓⵔ ⵖⵣⵉⴼⵏ ⵜⴰⵎⴷⵢⴰⵣⵜ ⵏ ⴰⵃⵎⴰⴷ ⵛⴰⵡⵇⵉ ⵔⵓⵔⵉⵖ ⵜⵜ ⵖⵔ ⵜⵎⴰⵣⵉⵖⵜ ⵢⴰ ⵕⴱⴱⵉ ⵢⴰ ⴱⴰⴱ ⵏ ⵉⴳⵏⵡⴰⵏ ⴷ ⵉⴽⴰⵍⵏ ⵜⴰⵏⴱⴰⴹⵜ ⵜⵉⵏⵏⵓⵏ ⴰⵢ ⵜⴳⴰ ⵏⴷⵀⵖ ⵉⵙⵙⵓⵏ ⴰ ⵕⴱⴱⵉ ⵊⵊⴰⵊⵉⵖ ⵥⴰⵕⵕⵓⵏ ⴰ ⵕⴱⴱⵉ ⴳ ⵓⵙⵉⴷⴷ ⴰⴷ ⵏⴷⴷⵓ ⵙⵏⵎ ⴰⵖ ⵙⵉⴽⴽ ⴰⵖ ⵉ ⵓⴱⵔⵉⴷ ⵏ ⵍⵅⵉⵔ ⴳⴰⵜ ⴰⵖ ⴰⵎⴽⵙⴰ ⴼⵔⴳ ⴰⵖ ⵜⴰⵖⴷ ⴰⵖ ⴰⴼⵓⵙ ⵙ ⴰⴼⵍⵍⴰ ⵜⵔⵉⴷ ⴰⵖ ⵏⵉⵔⵉ ⴽ ⴰ ⵕⴱⴱⵉ ⵙ ⵡⵓⵍⴰⵡⵏ ⵉⵣⴷⴷⵉⴳⵏ? ⵕⵡⵓⵏ ⵜⴰⵢⵎⴰⵜ ⴳⵔ ⴰⵖ ⴰⴷ ⵜⵎⵖⵓⵔ ⵏⵉⵔⵉ ⵍⵅⵉⵔ ⴰⴽⵯ ⵉ ⵉⵡⴷⴰⵏ ⵢⴰ ⴱⴰⴱ ⵏ ⵉⴳⵏⵡⴰⵏ ⴷ ⵉⴽⴰⵍⵏ ⵓⴷⵎ ⵏⵏⴽ ⵉⵅⴰⵜⵔ ⴰ ⵕⴱⴱⵉ ⵓⵔⵜⵉ - ⵎⴰⵎⴽ ⵉⴳⴰ ⵡⵓⵔⵜⵉ ⵏⵏⵓⵏ? ⵓⵔⵜⵉ ⵏⵏⵓⵏ ⵎⴰⵎⴽ ⴳⴰⵏ? - ⵓⵔⵜⵉ ⵏⵏⵖ ⵉⵣⴷⴷⵉⴳ! ⵓⵔⵜⵉ ⵏⵏⵖ ⵉⵣⴳⵣⴰⵡ! - ⵎⴰⵢⴷ ⴷⴰ ⴷⵉⴳⵙ ⵉⵜⵜⵎⵖⴰⵢⵏ ⵉⴽⴽⵔ ⴷ ⵉⴽⴽⵔ ⴷ ⴰⴷ ⵎⵖⵓⵔⵏ? - ⵓⵥⴰⵏ ⴷ ⵉⵙⴽⵯⵍⴰ ⵉⴼⵙⴰⵏ ⵉⴳ ⴰⴽⵯ ⴰⴼⵔⵇⴰⵛ ⵊⵊⴰⵏ! - ⵉⵙ ⴷⵉⴳⵙ ⵉⵍⴷⵊⵉⴳⵏ ⵉⵍⴷⵊⵉⴳⵏ ⵉⵙ ⴷⵉⴳⵙ ⵍⵍⴰⵏ? - ⵉⵀ, ⵍⵍⴰⵏ ⵍⵍⴰⵏ ⵜⵉⵣⵣⵡⴰ ⵖⵉⴼⵙⵏ ⴰⵔ ⵜⵜⴰⵡⵖ - ⵉ ⴳⴹⴰⴹ ⵉⵙ ⴷⵉⴳⵙ ⵍⵍⴰⵏ? ⵉⵏⵉ ⵢⵉ: ⵉⵙ ⴷⵉⴳⵙ ⵍⵍⴰⵏ? - ⵉⵀ, ⵍⵍⴰⵏ ⵍⵍⴰⵏ ⵙ ⵓⴼⵔⴰⵃ ⴷⴰ ⵜⵜⵉⵔⵉⵔⵏ ⴷⵉⴳⵙ - ⵉⵙ ⵖⵓⵔⵓⵏ ⵃⵍⴰⵏ ⵜⵔⴰⵎ ⵜ? ⵓⵍⴰⵡⵏ ⵏⵏⵓⵏ ⵉⵙ ⵜ ⵔⴰⵏ? - ⵉⵀ, ⵏⵔⴰ ⵜ ⵏⵔⴰ ⵜ ⴷⴰ ⵜ ⵏⵙⵙⵡⴰ ⵏⵇⵇⴰⴱⵍ ⵜ ⴰⴽⵯ ⵉⵀ, ⵏⵔⴰ ⵜ ⵏⵔⴰ ⵜ ⵜⵅⴰⵜⵔ ⵜⵓⴽⴽⵉ ⵏⵏⴽ ⴰ ⵕⴱⴱⵉ! ⴰⴼⵓⵙ ⴳ ⵓⴼⵓⵙ ⴰ ⴰⵢⵜⵎⴰ ⴰⴼⵓⵙ ⴳ ⵓⴼⵓⵙ ⴰ ⵉⵙⵜⵎⴰ ⴰ ⵏⵎⵢⴰⵡⴰⵙ ⴰ ⵏⵎⵙⵔⵜⵓ ⴰ ⵏⵎⵙⴰⵡⴰⵍ ⴰ ⵏⵎⵙⴼⵍⵉⴷ ⴰ ⵏⵎⵢⴰⴽⴰⵣ ⴰ ⵏⵎⵢⵉⵔⵉ ⴰ ⵏⵎⵢⴰⵙⴰⵢ ⵙ ⴰⴼⵍⵍⴰ ⴰⴼⵓⵙ ⴳ ⵓⴼⵓⵙ ⴰ ⴰⵢⵜⵎⴰ ⴰⴼⵓⵙ ⴳ ⵓⴼⵓⵙ ⴰ ⵉⵙⵜⵎⴰ ⴰⴱⵔⵉⴷ ⵏⵏⵖ ⴰⴷ ⵉⴳ ⵡⵉⵏ ⵍⵅⵉⵔ ⴰⴱⵔⵉⴷ ⵏⵏⵖ ⴰⴷ ⵉⴳ ⵡⵉⵏ ⵜⴰⴳⵎⴰⵜ ⵡⵏⵏⴰ ⵉⴹⵕⴰⵏ ⵏⴰⵖ ⴰⵙ ⴰⴼⵓⵙ, ⵏⴷⴷⵓ ⵖⵔ ⴷⴰⵜ ⵜⵏⵏⴰ ⵉⵥⵥⴰⵢⵏ ⴰⴷ ⴰⵖ ⵜⴼⵙⵉⵙ, ⵉⵙ ⴰⴽⵯ ⵏⵎⴰⵏ ⴰⴼⵔⴰⵃ ⵏⵏⵖ ⴰⴷ ⵉⴳ ⵉⵏⵓⵥⵉⵕ, ⴰⴷ ⵉⴳ ⵜⴰⴼⵓⴽⵜ ⴰ ⵉⵍⴷⵊⵉⴳⵏ ⵏⵏⵖ ⴰⴷ ⵜⴼⵙⵓⵎ ⴰ ⵉⵍⴷⵊⵉⴳⵏ ⵏⵏⵖ ⴰⴷ ⵜⵊⵊⵓⵎ ⴰⴷ ⵜⴼⵙⵓⵎ ⴰⴷ ⵜⵊⵊⵓⵎ ⴰⵡⴷ ⵓⵍⴰⵡⵏ ⵏⵏⵖ ⴰ ⵕⴱⴱⵉ ⴰⵖⵔⵓⵎ - ⵎⴰⵏⵉ ⴷ ⵉⴽⴽⴰ ⵓⵖⵔⵓⵎ? ⵎⴰⵏⵉ ⴷ ⵉⴽⴽⴰ ⵢⴰ ⵡⵉ? - ⵉⴽⴽⴰ ⴰⵖ ⴷ ⵉⵎⵏⴷⵉ ⵖⵙⴰⵏ ⵜ ⴰⴷ ⵜ ⵥⴹⵉⵏ ⵉⴽ ⴰⵖ ⴷ ⴰⵡⵔⵔ ⵉⵜⵜⵢⴰⴳⴳⵯⵢ ⵙⵙⵏⵡⴰⵏ ⵜ ⴳⵉⵏ ⴰⵖⵔⵓⵎ ⴰⵟⴼⵓⵜⵏ ⵉ ⵎⴰⵢⴷ ⵉⵏⵖ ⵍⴰⵥ ⵜⵛⴰⵜ ⵜⵛⴰⵜ ⵜⵛⴰⵜ ⵜⵉⵙⵉⵏⵎ ⵎⴰⵏⵉ ⴷ ⵉⴽⴽⴰ - ⵉ ⵎⴰⵢⴷ ⴷ ⵢⵓⵡⵉⵏ ⵉⵔⴷⵏ ⵎⴰⵏⴷⵉ ⴷ ⴽⴽⴰⵏ? - ⴽⴽⴰⵏ ⴰⵖ ⴷ ⴰⵎⴽⵔⴰⵣ ⵉⵙⵙⵡⴰ ⵜⵏ ⴰⴷ ⵎⵖⵓⵔⵏ ⴰⵙⵉⵏ ⴷ ⵉⵎⴳⵯⵔⴰⵏ ⵢⴰⵙⵉ ⵜ ⵙ ⵉⵏⵓⵔⵉⵔ ⵉⴳ ⵉⵔⵔⵓⵜ ⴱⴹⵓⵏ ⴰⵍⵉⵎ ⴷ ⵉⵎⵏⴷⵉ ⵡⵏⵏⴰ ⵉⴽⵔⵣⵏ ⴽⴰ ⴰ ⵎⴷⴷⵏ ⴰⴼⵏ ⴽⴰ ⵏⵏⴰⵏ ⵢⴰⴷ ⵏⵏⴰⵏ: ⵉⵖⵉⵎⵉ ⵉⵇⵇⴰⵔ ⵉⵎⵉ. ⴽⵓ ⵢⵓⵡⵏ ⵉⴼⵔⵃ ⴰⴷ ⵉⵍⵉⵏ ⵜⴰⵡⵓⵔⵉ ⵜⵛⴰⵜ ⵜⵛⴰⵜ ⵜⵛⴰⵜ ⵜⵉⵙⵉⵏⵎ ⵎⴰⵏⵉ ⴷ ⵉⴽⴽⴰ ⵜⴰⵜⴰ ⵜⴰⵜⴰ ⵜⴰⵜⴰ ⵜⴰⵜⴰ ⵜⴰⵜⴰ ⵢⴰ ⵜⴰⵜⴰ! ⵜⴰⵜⴰ ⵜⴰⵜⴰ ⵜⴰⵜⴰ ⵜⴰⵜⴰ ⵎⴰⵜⵜⴰ ⵜⴰ? ⵜⴰⵜⴰ ⵜⴰⵏⴳⵎⴰⵔⵜ, ⵜⴰⵜⴰ ⵜⵎⵎⵃⴱⴰⵡⵛ ⴷⴰ ⵜⵜⵡⵔⵉⵖ ⴷⴰ ⵜⵜⵣⵡⵉⵖ ⴷⴰ ⵜⵜⵣⴳⵣⵉⵡ ⴷⴰ ⵜⵜⴱⵅⵉⵏ ⴰⵎ ⵓⴹⵖⴰⵔ ⵏⵏⴰ ⴳ ⵍⵍⴰⵏⵜ ⴽⵓ ⵜⴰⵙⴳⴰ ⵜⵥⵕⴰ ⵜⵜ ⵙ ⵡⴰⵍⵍⵏ ⵢⵓⵡⵜ ⵜⵃⴹⴰ ⵢⵉⵙⵙ ⴰⵢⴼⴼⴰⵙ ⵢⵓⵡⵜ ⵜⵃⴹⴰ ⵢⵉⵙⵙ ⴰⵥⵍⵎⴰⴹ ⴷⵉⵖ ⵜⵎⵎⴰⵜⵔ ⴼⴼⵉⵔ ⴷ ⴷⴰⵜ ⵜⴰⵜⴰ ⵜⴰⵜⴰ ⵜⴰⵜⴰ ⵜⴰⵜⴰ ⵢⴰ ⵜⴰⵜⴰ! ⵜⴰⵜⴰ ⵜⴰⵜⴰ ⵜⴰⵜⴰ ⵜⴰⵜⴰ ⵎⴰⵜⵜⴰ ⵜⴰ? ⵜⴰⵜⴰ ⵜⴰⵏⴳⵎⴰⵔⵜ, ⵜⴰⵜⴰ ⵜⵎⵎⵃⴱⴰⵡⵛ ⴷⴰ ⵜⵜⵙⴰⵔⴰ ⴰⴽⵯ ⴳ ⵉⵛⵟⵃⴰⵏ ⴰⵔ ⵜⵣⵣⵉⵣⴷⵉⴳ ⵉⵙⴽⵯⵍⴰ ⵙ ⵢⵉⵍⵙ ⵏⵏⵙ ⴰⵖⵣⵣⴰⴼ ⵜⵍⴰ ⵜⴳⵎⵔ ⵉⵙⵙ ⵉⴱⵓⵅⵅⴰ ⵜⵜⴻⵜⵜⴰ ⵜⵓⴷⵔⵜ ⵜⵓⴷⵔⵜ ⵉ ⵜⴰⵜⴰ!! ⴰⵔⵡ ⴰⵔⵔⴰⵡ ⵏⵏⵎ ⴰ ⵜⴰⵜⴰ ⵜⵥⵉⵍⴷ ⵜⵖⵓⴷⴰⴷ ⴰ ⵜⴰⵜⴰ!! ⵉⵎⵎⴰ ⵉⵎⵎⴰ ⵢⴰ ⵉⵎⵎⴰ ⵜⵃⵍⴰ ⵖⵓⵔⵉ ⵉⵎⵎⴰ ⵜⵙⵜⵛⴰ ⵢⵉ ⵜⵙⵙⵍⵙ ⵉ ⵜⴰⵙⵢ ⵉ ⴳ ⵉⵔⴱⵉ ⵉⵔⵖⴰⵏ ⵜⵙⵙⴰⵔⴷ ⵉ ⴰⴷ ⵣⴷⵉⴳⵖ ⵜⵃⴹⵓ ⵢⵉ ⴰⴷ ⵎⵖⵓⵔⵖ ⵉⵎⵎⴰ ⵢⴰ ⵉⵎⵎⴰ ⵜⵃⵍⴰ ⵖⵓⵔⵉ ⵉⵎⵎⴰ ⵜⵙⵙⵍⵎⴷ ⵉ ⴰⴷ ⵉⵙⵉⵏⵖ ⴰⵡⴰⵍ ⴷ ⵓⴱⵔⵉⴷ ⵉⵥⵉⵍⵏ ⵎⴰⵔ ⴰⴷ ⴳⵖ ⴰⵎ ⴱⴱⴰ ⵎⴰⵔ ⴰⴷ ⴳⵖ ⴰⵎ ⵎⵎⴰ ⵉⵎⵎⴰ ⵢⴰ ⵉⵎⵎⴰ ⵜⵃⵍⴰ ⵖⵓⵔⵉ ⵉⵎⵎⴰ ⵉⵥⵉⵍ ⵡⵓⴷⵎ ⵏ ⵎⵎⴰ ⴰⵎ ⵡⵓⵍ ⵏⵏⵙ ⵉⵣⴷⴷⵉⴳ ⵜⴰⵖⵣⵉ ⵏ ⵍⵄⵎⵔ ⵉ ⵉⵎⵎⴰ ⵜⵃⵍⵓ ⵜⵓⴷⵔⵜ ⵉ ⴱⴱⴰ ⵉⵎⵀⵔⵔⵉ ⵏⴽⴽⵉⵏ ⴰⵔⴱⴰ ⵉⵎⵀⵔⵔⵉ ⴷⴰ ⵜⵜⵍⵎⴰⴷⵖ ⴰⵔ ⵇⵇⴰⵔⵖ ⴰⵢⵏⵏⴰ ⵓⵔ ⵙⵙⵉⵏⵖ ⵙⵓⵍⵖ ⴰⴷ ⵜ ⵉⵙⵉⵏⵖ ⵙ ⵜⵉⵔⵔⴰ ⴷ ⵜⵖⵓⵔⵉ ⴰⴷ ⵉⵙⵉⵏⵖ ⵉⵖⴼ ⵉⵏⵡ ⵉⵏⵏⴰ ⵢⵉ: ⵀⵔⵔⵓ! ⵉⵏⵏⴰ ⵢⵉ: ⵜⵓⴷⵔⵜ ⵜⵃⵍⴰ ⵉⵏⵏⴰ ⵢⵉ: ⵜⵓⵙⵙⵏⴰ ⵜⵃⵍⴰ ⵉⵏⵏⴰ ⵢⵉ: ⵜⵜⴷⴷⵓ ⵙ ⵍⵉⴽⵓⵍ ⵉⵏⵏⴰ ⵢⵉ: ⴳ ⵓⵅⴰⵎ ⵇⵇⴰⵔ ⴰⵙⴳⴳⵯⴰⵙ ⴷ ⵉⴷⴷⴰⵏ ⴰ ⵏⴰⵍⵢ ⴰ ⵏⴰⵍⵢ ⵉⵎⴰⵍ ⵙ ⴰⴼⵍⵍⴰ ⵏⴽⴽⵉⵏ ⴰⵔⴱⴰ ⵉⵎⵀⵔⵔⵉ ⴷⴰ ⵜⵜⵍⵎⴰⴷⵖ ⴰⵔ ⵇⵇⴰⵔⵖ ⴰⵢⵏⵏⴰ ⵓⵔ ⵙⵙⵉⵏⵖ ⵙⵓⵍⵖ ⴰⴷ ⵜ ⵉⵙⵉⵏⵖ ⵙ ⵜⵉⵔⵔⴰ ⴷ ⵜⵖⵓⵔⵉ ⴰⴷ ⵉⵙⵉⵏⵖ ⵓⵔ ⴽⵓⴽⵉⵔⵖ ⵓⵔ ⴳⴳⵯⵉⴷⵖ ⵓⵔ ⵎⵙⵙⵓⵙⵖ ⵓⵔ ⴷⴰ ⵙⵃⵉⵍⵍⵉⵍⵖ ⵓⵍ ⵉⵏⵡ ⵉⴼⵔⵃ ⴰⴷ ⵢⵉⵙⵉⵏ ⵉⵍⵎⴷ ⵢⵉⵙⵉⵏ ⵜⴰⵏⵓⵎⵉ ⵢⵓⵔⴰⵔ ⴷ ⵉⵙⵎⵓⵏⵏ ⴷ ⵜⵙⵎⵓⵏⵉⵏ ⵉⴳ ⵏⴻⵏⵏⴰⵖ ⵏⵎⵙⴰⵙⴰ ⵣⵉⴽ ⵏⵉⵏⵉ ⵉⵣⵍⴰⵏ ⴰⵎ ⵉⴳⴹⴰⴹ ⵙ ⵜⴰⴳⵎⴰⵜ ⴷ ⵓⴼⵔⴰⵃ ⴰ ⵏⵎⵖⵓⵔ ⴰⵙⴳⴳⵯⴰⵙ ⴷ ⵉⴷⴷⴰⵏ ⴰ ⵏⴰⵍⵢ ⴰ ⵏⴰⵍⵢ ⵉⵎⴰⵍ ⵙ ⴰⴼⵍⵍⴰ ⵓⵜ ⴰ ⴰⵏⵥⴰⵕ ⵓⵜ ⵓⵜ ⵓⵜ ⴰ ⴰⵏⵥⴰⵕ! ⵎⴰ ⵙ ⵜⴷⴷⵉⴷ ⴰ ⴰⵏⵥⴰⵕ? ⴷⴷⵉⵖ ⵙ ⵜⴰⵍⴰⵜ ⵉ ⵎⴰⵙ ⵜⴷⴷⵉⴷ ⴰ ⵜⴰⵍⴰⵜ? ⴷⴷⵉⵖ ⵙ ⴰⵙⵉⴼ ⵉ ⵎⴰ ⵙ ⵜⴷⴷⵉⴷ ⴰ ⴰⵙⵉⴼ? ⴷⴷⵉⵖ ⵙ ⵍⴱⵃ? ⵕ ⵉ ⵎⴰⵙ ⵜⴷⴷⵉⴷ ⴰ ⵍⴱⵃ? ⵕ? ⵍⴰⵃ ⵎⴰ ⵙ ⴷⴷⵉⵖ ⵉ ⵎⴰ ⵙ ⴷⴷⴰⵏ ⵉⵔⵓⴳⴳⴰ ⵏⵏⴽ? ⴷⴷⴰⵏ ⴰⴷ ⴳⵉⵏ ⵉⵙⵉⴳⵏⵉⵡ ⵉ ⵎⴰ ⵙ ⴷⴷⴰⵏ ⵉⵙⵉⴳⵏⵉⵡ? ⴷⴷⴰⵏ ⴰⴷ ⴳⵉⵏ ⵉⵏⵓⵥⵉⵕ ⵓⵜ ⵓⵜ ⵓⵜ ⴰ ⴰⵏⵥⴰⵕ! ⵎⴰⵢⴷ ⵜⵔⵉⴷ ⴰ ⴰⵏⵥⴰⵕ? ⵜⵓⴷⵔⵜ ⵉ ⵡⴰⴽⴰⵍ ⵉ ⵎⴰⵢⴷ ⵜⵔⵉⴷ ⴰ ⴰⴽⴰⵍ? ⵜⵓⴷⵔⵜ ⵉ ⵉⵎⵖⴰⵏ ⵉ ⵎⴰⵢⴷ ⵜⵔⴰⵎ ⴰ ⵉⵎⵖⴰⵏ? ⵜⵓⴷⵔⵜ ⵉ ⵓⵛⵜⴰⵍ ⵉ ⵎⴰⵢⴷ ⵜⵔⵉⴷ ⴰ ⴰⵛⵜⴰⵍ? ⵜⵓⴷⵔⵜ ⵉ ⵡⵎⴷⴰⵏ ⵉ ⵎⴰⵢⴷ ⵜⵔⵉⴷ ⴰ ⴰⵎⴷⴰⵏ? ⵜⵓⴷⵔⵜ ⵉ ⵡⴰⵎⴰⵏ ⴰⵎⴰⵏ ⴰⵎⴰⵏ ⴰⵎⴰⵏ ⴷ ⵢⵉⵎⴰⵏ ⵉⵣⴷⴷⵉⴳⵏ ⴰⵎⴰⵏ ⴰⵎⴰⵏ ⴰⵎⴰⵏ ⴰⵔⴳⵓⵏ ⵙⵔⴰⴳⴳⵯⵜⵏ ⴰⵍⵉⵏ ⴰⵍⵉⵏ ⵙ ⵉⴳⵏⵏⴰ ⴽⵉⵏ ⵜⵓⴷⵔⵜ ⵉ ⴽⵓⵢⴰⵏ ⴰⴷ ⵜⵣⴷⵉⴳ ⵜⵖⵓⴷⵓ! ⵉⵖⵔⵎ ⵉⵏⵡ ⵉⵖⵔⵎ ⵉⵏⵡ ⴰ ⵉⵖⵔⵎ ⵉⵏⵡ ⵉⵥⵉⵍ ⵉⵖⵔⵎ ⵉⵏⵡ ⴷⵉⴳⵙ ⴱⴰⴱⴰ ⴷⵉⴳⵙ ⵢⵓ ⴷⵉⴳⵙ ⴰⵅⴰⵎ ⵉⵏⵓ ⵙⵙⴳⵎⴰⵏ ⵉ ⵙⵅⵉⵜⵔⵏ ⵉ ⴷ ⴳⵉⵏ ⵜⵓⴷⵔⵜ ⵉⵏⵓ ⴷⵉⴳⵙ ⴰⵢⵜⵎⴰ ⴷⵉⴳⵙ ⵉⵙⵜⵎⴰ ⴷⵉⴳⵙ ⵉⵙⵎⵓⵏⵏ ⵉⵏⵓ ⴷⵉⴷⵙⵏ ⴰⴷ ⵓⵔⴰⵔⵖ ⵙ ⵓⴼⵔⴰⵃ ⴰⵎ ⵡⵉⵏ ⵉⵍⴷⵊⵉⴳⵏ ⴷⵉⴷⵙⵏ ⴰⵔ ⵇⵇⴰⵔⵖ ⴽⵓ ⵢⴰⵏ ⵉⵀⵔⵔⵓ ⵉⵛⵡⵓ ⵉⵖⵔⵎ ⵉⵏⵡ ⴰ ⵉⵖⵔⵎ ⵉⵏⵡ ⵉⵥⵉⵍ ⵉⵖⵔⵎ ⵉⵏⵡ ⴰⵙⴽⴽⴰ ⴳ ⵎⵇⵇⵓⵔⵖ ⵜⵉⵎⵉⵣⴰⵔ ⵢⵓⵡⴹ ⵓⴹⴰⵕ ⵉⵏⵡ ⵉⵖⵔⵎ ⵉⵏⵡ ⵓⵔ ⵜⵉ ⵜⵜⴻⵜⵜⵓⵖ ⴰⵙⴽⴽⴰ ⴳ ⵎⵇⵇⵓⵔⵖ ⵉⵎⴽ ⵏⵏⵉ ⴳⵓⵍⴰⵖ ⴰⵢⵢⵓⵔ ⴰⵡⴷ ⵉⵜⵔⴰⵏ ⵓⵔ ⵜⵉ ⵜⵜⴻⵜⵜⵓⵖ ⵉⵖⵔⵎ ⵉⵏⵡ ⴰ ⵢⵉⵖⵔⵎ ⵉⵏⵡ ⵉⵥⵉⵍ ⵉⵖⵔⵎ ⵉⵏⵡ ⴰⵎⴰⵣⵣⴰⵍ ⴰⴷ ⵜⵉ ⴳⵖ ⵖⵉⴼⵙ ⵜⵓⴷⵔⵜ ⵉ ⵢⵎⵣⴷⴰⵖⵏ ⵕ? ⵡⵓⵏⵜ ⵜⴰⴳⵎⴰⵜ ⴷ ⵜⵓⵎⵔⵜ ⴰⴷ ⵉⵍⵉⵏⵜ ⴳⵔ ⵎⴷⴷⵏ ⵓⵍⴰ ⵉⵖⵔⵎⴰⵏ ⴷ ⵜⵎⵉⵣⴰⵔ ⵉⵍⵍⴰⵏ ⴳ ⵓⵎⴰⴹⴰⵍ ⵉⵖⵔⵎ ⵉⵏⵡ ⴰ ⵉⵖⵔⵎ ⵉⵏⵡ ⵉⵥⵉⵍ ⵉⵖⵔⵎ ⵉⵏⵡ ⵜⵉⵙⵍⵉⵜ ⵓⵖⴰⵏⵉⵎ ⴰ ⵜⵉⵙⵍⵉⵜ ⵓⵖⴰⵏⵉⵎ ⴰⴷ ⴰⵎ ⵏⴳ ⴰⵃⵉⴷⵓⵙ ⴰ ⵜⴰ ⵜⴱⵓⵔⵣ ⵜⵉⴷⴷⵉ ⵏⵏⵎ ⴰⵅⵅⵉⴷ ⴽ ⴰ ⴰⴳⴰⵡⴰ! ⴰ ⵜⴰ ⵏⵎⵏ ⴰⵎ ⵉⵖⴰⵔⵉⵡⵏ ⵏⵔⴰ ⴰⴷ ⴰⵎ ⵉⵏⵎ ⵡⴰⴹⵓ ⵜⵍⵙⵉⴷ ⵜⵉⵎⵍⵙⴰ ⵜⵉⵏ ⵜⵉⵏ ⵓⵎⴷⴰⵣ ⴷ ⵡⵓⴷⴷⵓⵔ ⵜⴳⴷ ⵜⴰⵙⵜⴰⵡⵜ ⵏ ⵓⴱⵓⵇⵇⵙ ⴰⵎⵎⵓⵎⵎⵢ ⵏⵏⵎ ⵜⵉⵙⵏⵜ ⵜⵍⵉⴷ ⵜⴰⵡⵏⵣⴰ ⵖⵉⴼⵙ ⵍⵄⴻⵣⵣ ⵖⵉⴼⵎ ⵜⵉⴱⴰⵔ ⴰ ⵜⵉⵙⵍⵉⵜ ⵓⵖⴰⵏⵉⵎ ⴰⴷ ⴰⵎ ⵏⴳ ⴰⵃⵉⴷⵓⵙ ⵉⴼⴰⵙⵙⵏ ⵏⵏⵎ ⴷⴰ ⵢⴰⵖ ⵙⴰⵡⴰⵍⵏ ⴰⵔ ⵜⵜⵉⵏⵉⵏ: " ⴰⵏⵚⵓⴼ ⵉⵙⵙⴽ ⴰ ⵡⵏⵏⴰ ⴷ ⵉⴷⴷⴰⵏ ⴰⴷ ⴳⵉⵏ ⴰⵃⵉⴷⵓⵙ " ⴰ ⵜⴰⵖⵕⵉⵜ ⴷ ⵡⴰⵔⵔⵓ ⴰ ⵢⴰⵍⵍⵓⵏ ⴷ ⵢⵉⵔⵉⵔ ⴰ ⵜⵉⵙⵍⵉⵜ ⵓⵖⴰⵏⵉⵎ ⴰⴷ ⴰⵎ ⵏⴳ ⴰⵃⵉⴷⵓⵙ ⵎⴰⵏⵉ ⵢⵉⵙⵍⵉ ⵏⵏⵎ ⵎⴰⵏⵉ ⵜ? ⵉⵙ ⵉⴼⴼⵔ ⵉⵙ ⵜ ⵜⵓⴼⵉⴷ? ⴰⵢⵏⵣⴰ ⴷ ⵓⵄⵍⴱⵓⵏ ⵉⵍⵍⴰ ⵖⵓⵔⵏⵖ ⵓⵙⴽⵍⵓ ⵏⵏⴰ ⴳ ⵉⵜⵜⵢⴰⴳⵍ ⵓⵢⵏⵣⴰ ⴰⵣⴳⵓ ⵉⴳ ⴷⴰ ⵉⵜⵜⵙⵓⴹ ⴰⴷ ⵉⵙⴳⵉⴷⵢ ⴰⴷⵉⴷⴰ ⵡⴰ ⴰⵔ ⴰⵏⵖ ⵉⵙⵙⵔⵄⴰⴱ ⵡⴰⵇⵇⵓⵔ ⵏⵏⵙ ⵉⵎⵇⵇⵓⵔ ⵙ ⵜⴰⵡⴷⴰ ⵏⵏⵖ ⵉⵄⴷⴷⴰⵏ ⵏⵖⴰⵍ ⵉⴷⴷ ⵉⵣⵎ ⴰⵢⴷ ⴳⴰⵏ. ⵉⵏⵉ ⵎⴰⵢⴷ ⴰⵙⵏ ⵢⴰⴽⴽⵏ ⵉ ⵡⵓⵍⴰⵡⵏ ⴰⴼⴰⵊⴰ ⵉ ⴽⵓⵢⵓⵡⵏ ⴰⴷ ⵜⵚⵎⵉⴹ ⵜⴰⵙⴰ ⵏⵏⵙ ⴰⴼⵏ ⴰⵎⴽⵙⴰ? ⵉⴷⴷⴰ ⵢⵓⵡⵏ ⵓⵄⵍⴱⵓⵏ ⵙ ⵜⴰⵎⴰ ⵏⵏⵙ ⴰⴷ ⵉⵥⵉⵕⵏ ⴰⴷⵉⴷⴰ ⴷⴷⵖ ⵉⵙ ⵉⵍⴰ ⵜⴰⴷⵓⵏⵜ ⴷ ⵉⴽⵯⵙⵎⴰⵏ ⵉⵔ ⴰⴷ ⵉⵜⵜⵛ ⵉⵙ ⵍⵍⵓⵥⵏ ⵉⵖⴼ ⵏⵏⵙ ⴰⵢⴷ ⴰⵙ ⵏⵏⴰⵏ ⵉⴳⵔ ⴰⴹⴰⵕ ⵢⴰⴼ ⵜⵏ ⵉⵏⵏ ⵀⴰⵜ ⵉⴱⴰⵣⵏ ⵓⴱⵟⵟⴰⵏ ⵉⵙⴱⴹⵉ ⵜⵏ ⵓⵄⵍⴱⵓⵏ ⵀⵏⵏⴰⵏ ⴷⵉⴳⵙ ⵉⵎⵣⴷⴰⵖⵏ ⵓⵖⵓⵍⵏ ⵓⵔ ⵢⴰⴷ ⴳⴳⵯⵉⴷⵏ ⵉ ⵜⵃⵍⵍⴰⵍⵜ ⵉⴳ ⵜⵙⴰⵡⵍ ⵓⵍⴰ ⴷⴰ ⵜⵏ ⵉⵙⵙⴼⵔⴰⵃ ⵓⵃⵏⵊⵉⴼ ⴷ ⵓⴱⵀⴱⴰ ⴳⴰⵏ ⴳⴰⵏ ⴰⵎ ⵓⵢⵏⵣⴰ ⵉⴽⴽⴰⵜ ⵓⵣⴳⵓ ⵉⵣⵡⴰⵏ ⵜⴰⵏⴼⵓⵙⵜ ⵙⴳ ⴽⴰⵍⵉⵍⴰ ⵡⴰ ⴷⵉⵎⵏⴰ ⵔⵓⵔⵉⵖ ⵜⵜ ⵙ ⵜⵎⴰⵣⵉⵖⵜ ⵔⵉⵖ ⴰⴼⵔⵉⵡⵏ ⵎⵇⵔⴰⵏ ⴰ ⵎⵇⵔⴰⵏ ⵎⵇⵔⴰⵏ ⴰⵎⵥⵥⴰⵏ! ⵉⴷⴷⴰ ⵙ ⵓⵔⵜⵉ ⵢⴰⴼ ⵏⵏⵉⵜ ⵉⴳⴹⴰⴹ ⴷⴰ ⵜⵜⵉⵔⵉⵔⵏ ⴷⵉⴳⵙ ⵉⵏⵏⴰ ⴰⵙⵏ: " ⴰ ⴰⵢⵜⵎⴰ! ⵔⵉⵖ ⵔⵉⵖ ⵔⵉⵖ ⵉⵔⵉⵖ ⵉⵔⵉⵖ ⴰⴼⵔⵉⵡⵏ ⴰⴷ ⵖⵓⵔⵉ ⵢⵉⵍⵉⵏ ⴰⴷ ⴷⴷⵓⵖ ⴳ ⵉⴳⵏⵏⴰ ⴰⴷ ⵔⵔⴰⵙⵖ ⵅⴼ ⵉⵙⴽⵯⵍⴰ ⵏⵉⵏⵉ ⵉⵣⵍⴰⵏ ⴷ ⵉⵙⴼⴰⴼⴰⵏ ⴳ ⵜⵉⴼⴰⵡⵜ ⵡⵉⵏⵏⴰ ⵉⵙⵓⵍⵏ ⴳⵏⴰⵏ ⴰⴷ ⴰⴽⵯ ⴳⵉⵏ ⴰⵎ ⵉⵍⴷⵊⵉⴳⵏ ⴳ ⵓⴱⵃⵉⵔ ⵏ ⵜⵓⴷⵔⵜ ⴼⵙⵓⵏ ⵔⵉⵖ ⵔⵉⵖ ⵔⵉⵖ ⵉⵔⵉⵖ ⵉⵔⵉⵖ ⴰⴼⵔⵉⵡⵏ ⴰⴷ ⵖⵓⵔⵉ ⵢⵉⵍⵉⵏ. " ⵔⴰⵔⵏ ⴰⵙ ⴷ ⵉⴳⴹⴰⴹ ⵏⵏⴰⵏ ⴰⵙ: " ⵜⵉⴳⵎⵉ ⵜⵉⴳⵎⵉ ⵉ ⵎⵇⵔⴰⵏ! ⵜⵙⵓⵍⴷ ⴰⴼⵔⵉⵡⵏ ⴰⴷ ⵜⵏ ⵜⵉⵍⵉⴷ ⴰⴳⵔⵏ ⵡⵉⵏ ⵉⴳⵉⴷⵔ ⴷⵓⵙⵏ ⴰⵔ ⵜⵜⴷⴷⵓⴷ ⴳ ⵉⴳⵏⵏⴰ ⵜⵙⵉⴽⴽⴷ ⴰⴱⵔⵉⴷ ⵅⴼ ⵉⴷⵓⵔⴰⵔ ⴷ ⵡⴰⵙⵉⴼ ⴷ ⵉⴳⵉⵔⵡ ⴰⵅⴰⵜⴰⵔ ⵜⵓⵙⵙⵏⴰ ⴷ ⵜⴰⵢⵎⴰⵜ ⴰ ⵎⵇⵕⴰⵏ ⴰⴼⵔⵉⵡⵏ ⵉⴷⵓⵙⵏ ⴰⵢⴷ ⴳⴰⵏ ⵙ ⵜⵓⵙⵙⵏⴰ ⴷ ⵜⴰⴳⵎⴰⵜ ⴰ ⵎⵇⵔⴰⵏ ⴳ ⵜⵓⴷⵔⵜ ⵜⵓⵎⵔⵜ ⴰⴷ ⵉⵍⵉⵏⵜ ⵜⵉⴳⵎⵉ ⵜⵉⴳⵎⵉ ⵉ ⵎⵇⵔⴰⵏ ⵏⵜⵜⴰ ⴷ ⵉⵢⵎⴰⵙ ⴷ ⵉⵙⵜⵎⴰⵙ! " ⵙⵓⴹ ⴰ ⴰⵣⴳⵓ ⵙⵓⴹ ⵙⵓⴹ ⴰ ⴰⵣⴳⵓ ⴽⴽ ⴰⴷⵔⴰⵔ ⴽⴽ ⴰⵣⴰⵖⴰⵔ ⵙⵓⴹ ⵙⵓⴹ ⴰ ⴰⵣⴳⵓ ⵔⵔⵓ ⵢⵉⴼⵙⴰⵏ ⴳ ⵡⴰⴽⴰⵍ ⵓⵜ ⵓⵜ ⵓⵜ ⴰ ⴰⵏⵥⴰⵕ ⴽⴽ ⴰⴷⵔⴰⵔ ⴽⴽ ⴰⵣⴰⵖⴰⵔ ⵓⵜ ⵓⵜ ⵓⵜ ⴰ ⴰⵏⵥⴰⵕ ⵙⵙⵡ ⵉⴳⵔⴰⵏ ⵙⵙⵡ ⵉⵎⵔⴷⴰⵍ ⵃⵎⵓ ⵃⵎⵓ ⴰ ⵜⴰⴼⵓⴽⵜ ⵓⵥⴰⵏ ⴰⴷ ⴷ ⵎⵎⵖⵉⵏ ⴳⵎⵉⵏ ⴰⴷ ⴳⵔⵏ ⵉⵍⴷⵊⵉⴳⵏ ⵣⵉⴽ ⴰⴷ ⵃⵍⵓⵏ ⴼⵙⵓⵏ ⵊⵊⵓⵏ ⵙⵓⴹ ⵍⵡⵉⵖ ⴰ ⴰⵣⴳⵓ ⵜⴰⵡⵉⴷ ⴰⴹⵓ ⵉ ⴽⵓⵢⴰⵏ ⵓⵍⴰⵡⵏ ⴰⴷ ⵊⵊⵓⵏ ⵕ? ⵡⵓⵏ ⵉⴷⵉⵔⵏ ⵜⵓⴷⵔⵜ ⵉⵍⴷⵊⵉⴳⵏ ⴰⵎⵓⴷ ⵏⵏⵙⵏ ⴰⴷ ⴷ ⵎⵎⵖⵉⵏ ⴳ ⵉⴷⵎⴰⵔⵏ ⵉ ⴽⵓⵢⴰⵏ ⴳⵎⵉⵏ ⵙⵓⴹ ⵙⵓⴹ ⴰ ⴰⵣⴳⵓ ⴽⴽ ⴰⴷⵔⴰⵔ ⴽⴽ ⴰⵣⴰⵖⴰⵔ ⵓⵜ ⵓⵜ ⵓⵜ ⴰ ⴰⵏⵥⴰⵕ ⴽⴽ ⴰⴷⵔⴰⵔ ⴽⴽ ⴰⵣⴰⵖⴰⵔ ⵃⵎⵓ ⵃⵎⵓ ⴰ ⵜⴰⴼⵓⴽⵜ ⵓⵥⴰⵏ ⴰⴷ ⴷ ⵎⵎⵖⵉⵏ ⴳⵎⵉⵏ ⵜⵓⴷⵔⵜ ⴰⴷ ⵜⵃⵍⵓ ⵜ? ⵕⵡⵓ ⴰⵎ ⵡⵓⵍⴰⵡⵏ ⵏⵏⵖ ⴰⴷ ⵊⵊⵓⵏ ⴰⴷ ⴰⴼⵔⵓⵏ ⵉⵙⵇⵙⴰ ⵓⵔⴳⴰⵣ ⴰⵛⵉⵛⴰⵡ ⵏ ⵓⴳⴹⵉⴹ, ⵉⵏⵏⴰ ⴰⵙ: ⴰ ⴰⵛⵉⵛⴰⵡ ⵏ ⵓⴳⴹⵉⴹ ⵉⵛⵉⵔⵔⴰⵏ ⵓⵎⵥⵏ ⴽ ⵉⴷ ⴳⴰⵏ ⴰⴽ ⴰⴽⴰⵔⵉⴼ ⴳ ⵓⴹⴰⵕ ⵙⵙⴰⴼⵖⵏ ⴽ ⵉⴷ ⵉⴳⵔⴰⵏ ⵜⵍⵍⴰ ⵏⵏ ⵉⵎⵎⴰⴽ ⴷⴰ ⵜⵜⵔⵓ ⵓⵔ ⴽ ⵉⵏⵏ ⵜⵓⴼⵉ ⴳ ⵓⴹⵖⴰⵕ ⵎⴰⵎⵉ ⵜⴰⴽⴽⴰ ⵢⵓⵜⵛⵉ? ⵎⴰⵏⵉ ⴳ ⵜⵔⴰ ⴰ ⴽ ⵜⴰⴼ? ⵉⵔⴰⵔ ⴰⵙ ⴷ ⵓⵛⵉⵛⴰⵡ ⵉ ⵓⵔⴳⴰⵣ, ⵉⵏⵏⴰ ⴰⵙ: ⵏⴽⴽⵉⵏ ⵓⵔ ⵉ ⵢⴰⵖ ⴼⴰⴷ ⵏⴽⴽⵉⵏ ⵓⵔ ⵉ ⵢⴰⵖ ⵍⴰⵥ ⵙⴼⴹ ⴰⵖ ⵉⵎⵟⵟⴰⵡⵏ ⴰ ⴷⴷⴰ ⴽⴽⵙ ⵉ ⵢⴰⴽⴰⵔⵉⴼ ⵣⵉⴽ ⵔⴰⵏ ⴰⴷ ⵓⵔⴰⵔⵏ ⵉⵔⴱⴰⵏ ⵉⵔⵉⵖ ⵏⴽ ⴰⴷ ⴰⴼⵔⵓⵖ ⵙⵖ ⴰⵙⵏ ⴷ ⵜⴰⴽⵓⵔⵜ ⴰ ⴷⴷⴰ ⴰⴷ ⵜⵙ ⵓⵜⵏ ⵙ ⵓⴹⴰⵔ ⴷ ⵓⴼⵓⵙ ⵓⵔ ⵖⵓⵕⵙ ⵎⴰⵢⵙ ⵉⵜⵜⵔⵓⵏ ⴰⴷ ⵉⵙⵙ ⵓⵔⴰⵔⵏ ⴳ ⵓⵏⵔⴰⵔ ⵓⵔ ⵉⴷⴷ ⴰⵎⵎⴰⵙ ⵏ ⵓⴱⵔⵉⴷ ⴰⴷ ⵓⵔ ⵜⵏ ⵉⵙⵙⵉⵖ ⴽⴰ ⴰⵔ ⵜⴰⵍⵍⴰ ⵎⵎⴰ ⵏ ⵓⵔⴱⴰ ⵔⴰⵏ ⴰⴷ ⵓⵔⴰⵔⵏ ⵉⵔⴱⴰⵏ ⵉⵔⵉⵖⵡ ⵏⴽ ⴰⴷ ⴰⴼⵔⵓⵖ ⵉⵙⵉⵡⵍ ⵓⵔⴳⴰⵣ ⵉ ⵢⵛⵉⵔⵔⴰⵏ, ⵢⵉⵏⵉ ⴰⵙⵏ: ⴰ ⵉⵛⵉⵔⵔⴰⵏ ⵉⵃⵍⴰⵏ ⴰⵖ ⴰⵡⵏ ⵜⴰⴽⵓⵔⵜ ⵓⵜⴰⵜ ⵜⵜ ⵜⵓⵔⴰⵔⵎ ⵙ ⵉⵏⵏⵓⵕⴱⴰ ⵉⵖⵥⴰⵏ ⵉⵖⵥⴰⵏ ⵓⴳⴹⵉⴹ ⵕⵥⵎⴰⵜ ⴰⵙ ⴰⴷ ⴰⴼⵔⵓⵏ ⴰⴷ ⵎⵓⵏⵏ ⴷ ⵎⴰⵢⵙ ⴰⴼⵔⵓⵏ ⴰⴼⵕⴰⵃ ⵏ ⵡⵓⵍⴰⵡⵏ ⵉⴳ ⴷⴰ ⵉⵜⵜⵉⵔⵉⵔ ⵢⴰⵏ ⵓⴳⴹⵉⴹ ⵓⵔ ⵖⵉⴼⵙⵏ ⵉⵍⵍⵉ ⵓⵄⵙⵙⴰⵙ ⵉⴷⴷⴰ ⵙ ⴰⵢⵏⵏⴰ ⵉⵔⴰ ⵓⵔ ⵖⵉⴼⵙⵏ ⵉⵍⵍⵉ ⵓⵄⵙⵙⴰⵙ ⵉⵎⴰⵏ ⴷ ⵡⴰⴷⴷⴰ ⵉⵔⴰ ⴰ ⵉⵛⵉⵔⵔⴰⵏ ⵉⵃⵍⴰⵏ ⵕⵥⵎⴰⵜ ⴰⵙ ⴰⴷ ⴰⴼⵔⵓⵏ ⵀⴰⵜ ⵉⵙ ⵉⵔⴰ ⴰⴷ ⴼⵔⵓⵏ